Bjørn Christophersen

Bjørn Olafssøn Christophersen (1900–1985) var en norsk offiser i Hæren.

Christophersen fullførte Krigsskolen i 1921 og Den militære høyskole i 1923. I 1936 tok han generalstabseksamen. Aftenposten, morgenutgaven 29. juni 1985, s. 19. Under andre verdenskrig kom han til Storbritannia, der han i 1942 ble oberst og stabssjef ved Forsvarets overkommando.

I 1946 ble han hovedsekretær for Forsvarskommisjonen av 1946, ledet av Trygve Bratteli. Samme år ble han også sjef for Trøndelag Dragonregiment. Fra 1949 til 1953 var han direktør ved Forsvarets høgskole. Christophersen var sjef for Tysklandsbrigaden fra 1950 til 1951 og for Tysklandskommandoen fra 1952 til 1953. Han var så sjef for 6. divisjon før han i 1955 ble utnevnt til generalmajor og stabssjef i Forsvarsstaben. Christophersen var fra 1956 til 1961 sjef for Hæren. Etter perioden som hærsjef var han fra 1962 til 1971 sjef for Forsvarets krigshistoriske avdeling.Hvem er Hvem? 1984, Oslo: Kunnskapsforlaget, 1984, s. 89.

 Utmerkelser 

Christophersen ble utnevnt til kommandør med stjerne av St. Olavs Orden.

 Bibliografi 
 Vårt forsvars historie. En oversikt frem til 1940, Oslo: Gyldendal, 1978. ISBN 82-05-10419-0
 Forsvarets gamle underoffisersstand. Dens innsats på sivile felter, Oslo: Gyldendal, 1978. ISBN 82-05-11151-0, ISBN 82-05-11150-2
 Forsvarets plass i norsk historie, Oslo: Forsvarets krigshistoriske avdeling, 1971
 Norsk militært tidsskrift 1830–1930, Oslo: Oslo militære samfunn, 1931

 Referanser 

Kategori:Offiserer i Hæren (Norge)
Kategori:Norsk militært personell under andre verdenskrig
Kategori:Kommandører med stjerne av St. Olavs Orden
Kategori:Medlemmer av Mot Dag
Kategori:Personer fra Skedsmo kommune
Kategori:Fødsler i 1900
Kategori:Dødsfall i 1985